Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 731

[Melléklet a 40/2002. (V. 24.) OM rendelethez] „I. RÉSZLETES KÖVETELMÉNYEK A részletes követelményrendszer felépítése Középszinten a mai társadalomban tájékozódni és alkotni tudó ember építészeti alapismereteit kell megkövetelni, ami elsősorban az építészeti alapfogalmak, az építés során általánosan használatos legelterjedtebb anyagok, szerkezetek, építési eljárások gyakorlati helyzetekben való ismeretét és alkalmazását jelenti. Az emelt szint tartalmazza a középszint követelményeit, de az azonos módon megfogalmazott követelmények körében az emelt szinten nehezebb, több ismeretet, magasabb szintű képességeket igénylő feladatok szerepelnek. Ezen túlmenően – mivel emelt szinten elsősorban a felsőoktatásban is szükséges építészeti és építési alapismereteket alkalmazó, illetve tanuló diákok felkészítése történik – az emelt szint követelményei között speciális anyagrészek is találhatók. Az építészeti és építési alapismeretek oktatása közös alapozást jelent a magas-, a mély-, és a vízépítő technikusok számára. Mindezek figyelembevételével e szakképesítési csoportokban az építési ismeretek témakörében részben eltérő követelményeket kell támasztani. A) KOMPETENCIÁK Általános kompetenciák Építészeti probléma- és feladatmegoldó, valamint analizáló és szintetizáló képesség. Kreativitás, kombinatív gondolkodási képesség. Szakmai nyelv és szakkifejezések, meghatározások helyes használata. Számolási, mérési technikák és műszaki becslési készség alkalmazása az építészet területén. Vizuális kommunikáció, a 2 és 3 dimenzió közötti kapcsolat alkalmazása, térbeli tájékozódás. Szakirodalom és segédeszközök (táblázatok, zsebszámológép, katalógusok, prospektusok) célszerű alkalmazása. A tanult ismeretek alkalmazása alkotó módon gyakorlati feladatok megoldására. Tartalomorientált (kompetenciák) Közép- és emelt szint

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes